અમદાવાદ: ત્રણ દિવસની સળંગ રજા બાદ આજે શેરબજાર ઊંચા ગેપથી ખૂલ્યું હતું. સ્થાનિક બજારમાં એફઆઇઆઇની લેવાલીએ ઇન્ટ્રા ડે ટ્રેડિંગમાં સેન્સેક્સ ૨૭૩ પોઇન્ટના સુધારે ૨૮,૮૦૫ પોઇન્ટ, જ્યારે નિફ્ટી ૭૪ પોઇન્ટના સુધારે ૮,૮૮૪ પોઇન્ટની સપાટીએ ટ્રેડિંગમાં જોવા મળી હતી. ખાસ કરીને બેન્ક અને ઓટોમોબાઇલ કંપનીના શેરમાં ઉછાળો નોંધાયો હતો. એ જ પ્રમાણે બેન્ક નિફ્ટી પણ ૨૧૪ પોઇન્ટના ઉછાળે ૨૦ હજારની સપાટી ક્રોસ કરી ૨૦,૦૯૭ની સપાટીએ જોવા મળી હતી. ઉલ્લેખનીય છે કે રિઝર્વ બેન્કના નવા ગવર્નર તરીકે ઉર્જિત પટેલે આજે પદભાર સંભાળ્યો છે.